
Da li su neosnovane tvrdnje loše sredstvo ?


* 
* 
* 
* 
* 
* 
* 

 
Da li su neosnovane tvrdnje loše sredstvo ?

Ebu Mesud radijallahu anhu, čuo je Allahova Poslanika, sallallahu alejhi ve sellem, da je o neosnovanim tvrdnjama rekao: “Loše su tvrdnje sredstvo. ”462


Propisi u vezi s poglavljem:


Prvo, imam El-Hattabi, u djelu Mealimus-sunen, 7/266-267, zapisao je sljedeće: “Vjerovjesnik, sallallahu alejhi ve sellem, uporedio je tvrdnju sa sredstvom ostvarivanja određenih ciljeva. Tvrđenje da se nešto prenosi treba izbjegavati; prenosi se ono što je sigurno i od povjerljivih ljudi.” Slično ovome rekao je i El-Begavi, 1 2/362.


Drugo, Et-Tahavi je u djelu Muškilul-asar, 1/174-176, rekao: “Sintagmu oni tvrde u Kur’anu nalazimo samo u negativnom kontekstu, kao, naprimjer: ‘Nevjernici tvrde da neće biti oživljeni’ (Et-Tegabun, 7). Dakle, ovako su se izražavali oni ljudi koji su iznosili laži na Allaha. Zato je vjerniku zabranjeno da oponaša nevjernike i one koji su ukoreni. Vjernicima je preče da slijede i oponašaju one koji su ih u vjeri pretekli, koji su radili dobra djela i samo istinu govorili. Njih je Allah pohvalio i zadovoljan je njima. Od Njega uputu tražimo.”


 


———–  

Iz knjige “Enciklopedija Zabrana u Islamu 3. dio”  

Naslov originala: “Mewsua’tul-menahiš-šeri’jjeti fi sahihis-sunnetin-nebevijjeti ”  

Autor: ***[Selim el-Hilali](https://pitajucene.com/search/Selim+el-Hilali/answers/ "Pretraži odgovore od šejh Selim el-Hilali")***  

Preuzmite pdf knjigu na ovom linku:  

<https://pitajucene.com/wp-content/uploads/2019/09/Enciklopedija-zabrana-u-islamu-3.pdf>


